สสส.แนะองค์กรปรับตัวรับโซเชียลมีเดีย
สสส.เผยกลุ่มผู้บริหารมองพนักงานเล่นเฟสบุ๊ค ทวิสเตอร์ทำให้ขาดวินัย ออกกฎบังคับส่งผลความผูกพันต่อองค์กร แห่ลาออกกันเพียบ
20 ก.ค. 2553

สสส.เผยกลุ่มผู้บริหารมองพนักงานเล่นเฟสบุ๊ค ทวิสเตอร์ทำให้ขาดวินัย ออกกฎบังคับส่งผลความผูกพันต่อองค์กร แห่ลาออกกันเพียบ
ดร.สุปรีดา อดุลยานนท์ รองผู้จัดการ สำนักงานกองทุนสนับสนุนการสร้างเสริมสุขภาพ (สสส.) กล่าวในงานมหกรรม Happy Workplace Forum 2010 ที่ศูนย์การประชุมแห่งชาติสิริกิติ์ ว่า ขณะนี้มีสถานที่ทำงานแห่งความสุข ทั้งสิ้น 2,000 แห่งตั้งเป้าว่า ในอีก 2 ปีจะมีสถานที่ทำงานแห่งความสุขเพิ่มขึ้นถึง10,000แห่ง แต่ขณะนี้หน่วยงาน และองค์กรต่างๆกำลังเผชิญกับความท้าทายแบบใหม่คือ ปัญหาช่องว่างระหว่างวัยของคนในที่ทำงาน
นพ.ชาญวิทย์ วสันต์ธนารัตน์  ผู้จัดการแผนงานสุขภาวะองค์กรภาคเอกชน สสส. กล่าวว่า จากผลการศึกษาในสหรัฐอเมริกา พบว่า กลุ่มที่อยู่ในวัยผู้บริหาร ซึ่งมีอายุตั้งแต่ 40 ปีขึ้นไป หรือที่เรียกว่า “เบเบี้บูมเมอร์” ซึ่งมีสิทธิ ตัดสินใจในองค์กร มักออกกฎหรือระเบียบที่ไม่สนองต่อความสามารถของกลุ่ม Generation Y ที่มีอายุน้อยกว่า 30 ปี เพราะมีความห็นต่างกัน เรื่องการใช้อุปกรณ์พกพา เช่น บีบี หรือไอโฟนและการเล่น เฟสบุ๊ค ทวิสเตอร์ ในที่ทำงาน
นพ.ชาญวิทย์ กล่าวต่อว่า ปัญหาที่เกิดขึ้นคือ กลุ่มเบบี้บูมเมอร์ มักออกกฎหรือระเบียบที่ไม่สนองต่อความสามารถของกลุ่ม Gen Y ผลที่ตามเกิดขึ้นคือ ความผูกพันต่อองค์กรลดลง หรืออัตราการออกสูงขึ้น
ทั้งนี้ หากองค์กรใดใช้คนรุ่นใหม่ได้ตรงกับความสามารถ และหาจุดร่วมระหว่างกันได้ จะทำให้คนกลุ่มนี้ทุ่มเทการทำงานให้กับองค์กรอย่างมาก อย่างไรก็ตาม พบว่ามีองค์กรในประเทศไทยเพียง 10% ที่มีแผนรองรับไว้แล้ว ส่วนอีก 90% ยังไม่มีแผนรองรับ